CELEX: 32021D0871
Language: el
Date: 2021-05-28 00:00:00
Title: Εκτελεστική απόφαση (ΕΕ) 2021/871 της Επιτροπής της 28ης Μαΐου 2021 σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2020 και την επιστροφή των πιστώσεων που σχετίζονται με τη δημοσιονομική πειθαρχία για το οικονομικό έτος 2020 [κοινοποιηθείσα υπό τον αριθμό C(2021) 3685] (Το κείμενο στην αγγλική γλώσσα είναι το μόνο αυθεντικό)

31.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 191/15
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/871 ΤΗΣ ΕΠΙΤΡΟΠΗΣ
         της 28ης Μαΐου 2021
         σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2020 και την επιστροφή των πιστώσεων που σχετίζονται με τη δημοσιονομική πειθαρχία για το οικονομικό έτος 2020
         
            
               [κοινοποιηθείσα υπό τον αριθμό C(2021) 3685]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6 και το άρθρο 51, σε συνδυασμό με τα άρθρα 131 και 138 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, («συμφωνία αποχώρησης»),
         Αφού ζήτησε τη γνώμη της επιτροπής των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η Επιτροπή, βάσει των ετήσιων λογαριασμών που υποβάλλει το Ηνωμένο Βασίλειο, συνοδευόμενων από τα στοιχεία που απαιτούνται για την εκκαθάριση των λογαριασμών και την ελεγκτική γνώμη σχετικά με την πληρότητα, την ακρίβεια και την ειλικρίνεια των λογαριασμών, καθώς και των εκθέσεων που συντάσσουν οι οργανισμοί πιστοποίησης, οφείλει να προβαίνει σε εκκαθάριση των λογαριασμών των οργανισμών πληρωμών που αναφέρονται στο άρθρο 7 του εν λόγω κανονισμού, πριν από τις 31 Μαΐου του έτους που έπεται του υπό εξέταση οικονομικού έτους.
                  
               
                     (2)
                  
                  
                     Σύμφωνα με το άρθρο 39 του κανονισμού (ΕΕ) αριθ. 1306/2013, το γεωργικό οικονομικό έτος αρχίζει στις 16 Οκτωβρίου του έτους «N-1» και λήγει στις 15 Οκτωβρίου του έτους «N». Κατά την εκκαθάριση των λογαριασμών για το οικονομικό έτος 2020, θα πρέπει να ληφθούν υπόψη οι δαπάνες που πραγματοποιήθηκαν από το Ηνωμένο Βασίλειο μεταξύ της 16ης Οκτωβρίου 2019 και της 15ης Οκτωβρίου 2020, όπως προβλέπεται στο άρθρο 11 παράγραφος 1 του εκτελεστικού κανονισμού (ΕΕ) αριθ. 908/2014 της Επιτροπής (2).
                  
               
                     (3)
                  
                  
                     Το άρθρο 33 παράγραφος 2 πρώτο εδάφιο του εκτελεστικού κανονισμού (ΕΕ) αριθ. 908/2014 προβλέπει ότι, σύμφωνα με την απόφαση της εκκαθάρισης λογαριασμών που αναφέρεται στο άρθρο 33 παράγραφος 1 του εν λόγω κανονισμού, τα ποσά που είναι ανακτήσιμα από το Ηνωμένο Βασίλειο ή πληρωτέα σε αυτό είναι τα ποσά που προκύπτουν από την αφαίρεση των μηνιαίων πληρωμών του σχετικού οικονομικού έτους από τις δαπάνες που αναγνωρίζονται για το εν λόγω έτος σύμφωνα με το άρθρο 33 παράγραφος 1.
                  
               
                     (4)
                  
                  
                     Η Επιτροπή ήλεγξε τα στοιχεία που υπέβαλε το Ηνωμένο Βασίλειο και κοινοποίησε στο Ηνωμένο Βασίλειο τα αποτελέσματα των ελέγχων της, μαζί με τις αναγκαίες τροποποιήσεις.
                  
               
                     (5)
                  
                  
                     Για τους οργανισμούς πληρωμών του Ηνωμένου Βασιλείου, «Department of Agriculture, Environment and Rural Affairs», «The Scottish Government Rural Payments and Inspections Directorate», «Welsh Government» και «Rural Payments Agency», οι ετήσιοι λογαριασμοί και τα συνοδευτικά έγγραφα επιτρέπουν στην Επιτροπή να λάβει απόφαση σχετικά με την πληρότητα, την ακρίβεια και την ειλικρίνεια των υποβληθέντων ετήσιων λογαριασμών.
                  
               
                     (6)
                  
                  
                     Σύμφωνα με το άρθρο 5 παράγραφος 5 του κατ’ εξουσιοδότηση κανονισμού (ΕΕ) αριθ. 907/2014 της Επιτροπής (3), ενδεχόμενες υπερβάσεις των προθεσμιών κατά τους μήνες Αύγουστο, Σεπτέμβριο και Οκτώβριο συνεκτιμώνται στην απόφαση εκκαθάρισης των λογαριασμών. Ορισμένες από τις δαπάνες που δηλώθηκαν από το Ηνωμένο Βασίλειο κατά τους εν λόγω μήνες του 2020 είχαν πραγματοποιηθεί μετά τις προβλεπόμενες προθεσμίες. Συνεπώς, στην παρούσα απόφαση θα πρέπει να καθοριστούν οι σχετικές μειώσεις.
                  
               
                     (7)
                  
                  
                     Σύμφωνα με το άρθρο 41 του κανονισμού (ΕΕ) αριθ. 1306/2013, η Επιτροπή έχει ήδη μειώσει ή αναστείλει ορισμένες μηνιαίες πληρωμές για το οικονομικό έτος 2020 λόγω μη συμμόρφωσης με τα ανώτατα όρια ή μη τήρησης των προθεσμιών πληρωμής ή λόγω ανεπαρκειών του συστήματος ελέγχου. Στην παρούσα απόφαση, η Επιτροπή θα πρέπει να λάβει υπόψη τα εν λόγω ποσά που μειώνονται ή αναστέλλονται προκειμένου να αποφύγει κάθε άσκοπη ή άκαιρη πληρωμή ή επιστροφή ποσών τα οποία θα μπορούσαν αργότερα να αποτελέσουν αντικείμενο δημοσιονομικής διόρθωσης. Τα εν λόγω ποσά ενδέχεται να αποτελέσουν αντικείμενο εξέτασης, κατά περίπτωση, στο πλαίσιο της διαδικασίας εκκαθάρισης ως προς τη συμμόρφωση σύμφωνα με το άρθρο 52 του κανονισμού (ΕΕ) αριθ. 1306/2013.
                  
               
                     (8)
                  
                  
                     Η Επιτροπή έχει ήδη μειώσει τις σχετικές μηνιαίες πληρωμές για το οικονομικό έτος 2020 για τα ποσά που οφείλονται στο Ευρωπαϊκό Γεωργικό Ταμείο Εγγυήσεων (ΕΓΤΕ) ως αποτέλεσμα αποφάσεων δημοσιονομικής εκκαθάρισης και εκκαθάρισης ως προς τη συμμόρφωση, σύμφωνα με τα άρθρα 51 και 52 του κανονισμού (ΕΕ) αριθ. 1306/2013, που εκτελέστηκαν από την Επιτροπή κατά το οικονομικό έτος 2020. Τα ποσά αυτά λαμβάνονται υπόψη στην παρούσα απόφαση.
                  
               
                     (9)
                  
                  
                     Σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013, εφόσον η ανάκτηση δεν πραγματοποιηθεί εντός τεσσάρων ετών από την ημερομηνία της αίτησης ανάκτησης ή εντός οκτώ ετών αν η ανάκτηση αποτελεί αντικείμενο προσφυγής ενώπιον των εθνικών δικαστηρίων, οι δημοσιονομικές επιπτώσεις της μη ανάκτησης των ποσών των παρατυπιών βαρύνουν κατά 50 % το Ηνωμένο Βασίλειο. Το άρθρο 54 παράγραφος 4 του κανονισμού (ΕΕ) αριθ. 1306/2013 απαιτεί από το Ηνωμένο Βασίλειο να επισυνάπτει στους ετήσιους λογαριασμούς που πρέπει να διαβιβάζει στην Επιτροπή, σύμφωνα με το άρθρο 29 του εκτελεστικού κανονισμού (ΕΕ) αριθ. 908/2014, πιστοποιημένο πίνακα στον οποίον να εμφαίνονται τα ποσά με τα οποία επιβαρύνεται το Ηνωμένο Βασίλειο κατ’ εφαρμογή του άρθρου 54 παράγραφος 2 του κανονισμού (ΕΕ) αριθ. 1306/2013. Οι κανόνες σχετικά με την τήρηση της υποχρέωσης υποβολής εκθέσεων εκ μέρους του Ηνωμένου Βασιλείου σχετικά με τα προς ανάκτηση ποσά καθορίζονται στον εκτελεστικό κανονισμό (ΕΕ) αριθ. 908/2014. Το παράρτημα II του εκτελεστικού κανονισμού (ΕΕ) αριθ. 908/2014 περιλαμβάνει υπόδειγμα του πίνακα που πρέπει να χρησιμοποιείται από το Ηνωμένο Βασίλειο για την υποβολή στοιχείων σχετικά με τα προς ανάκτηση ποσά. Βάσει των συμπληρωθέντων από το Ηνωμένο Βασίλειο πινάκων, η Επιτροπή θα πρέπει να αποφασίσει για τις δημοσιονομικές επιπτώσεις της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως.
                  
               
                     (10)
                  
                  
                     Σύμφωνα με το άρθρο 54 παράγραφος 3 του κανονισμού (ΕΕ) αριθ. 1306/2013, σε δεόντως αιτιολογημένες περιπτώσεις, το Ηνωμένο Βασίλειο μπορεί να αποφασίσει να μη συνεχίσει τη διαδικασία ανάκτησης. Η απόφαση αυτή μπορεί να ληφθεί μόνον εάν οι πραγματοποιηθείσες δαπάνες και οι δαπάνες που ενδέχεται να πραγματοποιηθούν υπερβαίνουν το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας του οφειλέτη ή των προσώπων που φέρουν τη νομική ευθύνη για την παρατυπία που έχει διαπιστωθεί και αναγνωριστεί σύμφωνα με το εθνικό δίκαιο. Εάν η απόφαση έχει ληφθεί εντός τεσσάρων ετών από την ημερομηνία της αίτησης ανάκτησης, ή εντός οκτώ ετών εάν η ανάκτηση αποτελεί αντικείμενο προσφυγής στα εθνικά δικαστήρια, το 100 % των οικονομικών συνεπειών της μη ανάκτησης θα πρέπει να βαρύνει τον προϋπολογισμό της Ένωσης. Τα ποσά που αποφάσισε να μην επιδιώξει να ανακτήσει το Ηνωμένο Βασίλειο, καθώς και οι λόγοι της απόφασης, εμφαίνονται στη συνοπτική έκθεση που αναφέρεται στο άρθρο 54 παράγραφος 4 του κανονισμού (ΕΕ) αριθ. 1306/2013 σε συνδυασμό με το άρθρο 102 παράγραφος 1 πρώτο εδάφιο στοιχείο γ) σημείο iv) του εν λόγω κανονισμού. Ως εκ τούτου, τα ποσά αυτά βαρύνουν τον προϋπολογισμό της Ένωσης και δεν θα πρέπει να καταλογιστούν στο Ηνωμένο Βασίλειο.
                  
               
                     (11)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η παρούσα απόφαση λαμβάνεται με την επιφύλαξη περαιτέρω αποφάσεων που ενδεχομένως λάβει η Επιτροπή για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες.
                  
               
                     (12)
                  
                  
                     Ο εκτελεστικός κανονισμός (ΕΕ) 2020/1769 της Επιτροπής (4) καθορίζει τα ποσά που πρέπει να επιστραφούν στα κράτη μέλη για το οικονομικό έτος 2021 όσον αφορά τη δημοσιονομική πειθαρχία που εφαρμόστηκε κατά το οικονομικό έτος 2020. Η εν λόγω επιστροφή χρηματοδοτείται από τις πιστώσεις του ΕΓΤΕ που μεταφέρθηκαν από το οικονομικό έτος 2020 σύμφωνα με το άρθρο 12 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (5). Βάσει του άρθρου 135 παράγραφος 1 της συμφωνίας αποχώρησης και δεδομένου ότι τα ποσά που μεταφέρθηκαν αποδίδονται στον προϋπολογισμό του 2021, δεν καθορίστηκε ποσό όσον αφορά το Ηνωμένο Βασίλειο στον εκτελεστικό κανονισμό (ΕΕ) 2020/1769. Ωστόσο, δεδομένου ότι οι πιστώσεις μεταφέρθηκαν από το οικονομικό έτος 2020, όταν το Ηνωμένο Βασίλειο εξακολουθούσε να συνεισφέρει και να συμμετέχει στην εκτέλεση του προϋπολογισμού της Ένωσης, είναι σκόπιμο να επιστραφεί το μερίδιο του Ηνωμένου Βασιλείου στη δημοσιονομική πειθαρχία για το οικονομικό έτος 2020, το οποίο ανέρχεται σε 41 383 278 EUR. Ως εκ τούτου, το ποσό αυτό θα πρέπει να ενσωματωθεί στην παρούσα απόφαση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι λογαριασμοί των οργανισμών πληρωμών «Department of Agriculture, Environment and Rural Affairs», «The Scottish Government Rural Payments and Inspection Directorate», «Welsh Government» και «Rural Payments Agency» του Ηνωμένου Βασιλείου εκκαθαρίζονται όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2020.
            Τα ποσά που πρέπει να ανακτηθούν από το Ηνωμένο Βασίλειο ή να καταβληθούν σ’ αυτό σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή των διατάξεων του άρθρου 54 παράγραφος 2 του κανονισμού (ΕΕ) αριθ. 1306/2013, παρατίθενται στο παράρτημα I της παρούσας απόφασης.
         
         
            Άρθρο 2
            Το ποσό που πρέπει να επιστραφεί στο Ηνωμένο Βασίλειο όσον αφορά τη δημοσιονομική πειθαρχία που εφαρμόστηκε κατά το οικονομικό έτος 2020 καθορίζεται στο παράρτημα II.
         
         
            Άρθρο 3
            Η παρούσα απόφαση λαμβάνεται με την επιφύλαξη μελλοντικών αποφάσεων εκκαθάρισης ως προς τη συμμόρφωση που μπορεί να λάβει η Επιτροπή σύμφωνα με το άρθρο 52 του κανονισμού (ΕΕ) αριθ. 1306/2013 για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες.
         
         
            Άρθρο 4
            Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
         
         
            Βρυξέλλες, 28 Μαΐου 2021.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).
         
            (3)  Κατ’ εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).
         
            (4)  Εκτελεστικός κανονισμός (ΕΕ) 2020/1769 της Επιτροπής, της 25ης Νοεμβρίου 2020, για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2020 (ΕΕ L 398 της 27.11.2020, σ. 4).
         
            (5)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
      
      
         
            ΠΑΡΑΡΤΗΜΑ I
            Εκκαθάριση των λογαριασμών των οργανισμών πληρωμών
            Οικονομικό έτος 2020 - ΕΓΤΕ
            Ποσά προς ανάκτηση από το Ηνωμένο Βασίλειο ή προς καταβολή σ’ αυτό
            
                         
                     
                     
                         
                     
                     
                        2020 - Δαπάνες / Έσοδα για ειδικό προορισμό για τους οργανισμούς πληρωμών των οποίων οι λογαριασμοί
                     
                     
                        Σύνολο α + β
                     
                     
                        Μειώσεις, αναστολές και προσαρμογές για εκτελεσθείσες αποφάσεις εκκαθάρισης ως προς τη συμμόρφωση και δημοσιονομικής εκκαθάρισης των λογαριασμών για το σύνολο του οικονομικού έτους 1)
                     
                     
                        Ποσά που πρέπει να καταλογιστούν σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013 για το ΕΓΤΕ
                     
                     
                        Σύνολο, συμπεριλαμβανομένων των μειώσεων, των αναστολών και άλλων προσαρμογών
                     
                     
                        Πληρωμές που καταβλήθηκαν στο Ηνωμένο Βασίλειο για το οικονομικό έτος
                     
                     
                        Ποσά προς ανάκτηση από το (-) ή προς καταβολή στο (+) Ηνωμένο Βασίλειο 2)
                     
                  
                        έχουν εκκαθαριστεί
                     
                     
                        έχουν διαχωριστεί
                     
                  
                        = δαπάνες / έσοδα για ειδικό προορισμό που έχουν δηλωθεί στην ετήσια δήλωση
                     
                     
                        = σύνολο των δαπανών / εσόδων για ειδικό προορισμό στις μηνιαίες δηλώσεις
                     
                  
                         
                     
                     
                         
                     
                     
                        α
                     
                     
                        β
                     
                     
                        γ=α+β
                     
                     
                        δ
                     
                     
                        ε
                     
                     
                        στ=γ+δ+ε
                     
                     
                        ζ
                     
                     
                        η=στ-ζ
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Δαπάνες 3)
                     
                     
                        Έσοδα για ειδικό προορισμό 3)
                     
                     
                        Άρθρο 54 παράγραφος 2 (=ε)
                     
                     
                        Σύνολο (=η)
                     
                  
                        08 02 06 01
                     
                     
                        6200
                     
                     
                        6200
                     
                  
                        θ
                     
                     
                        ι
                     
                     
                        ια
                     
                     
                        ιβ = θ+ι+ια
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Οι μειώσεις και αναστολές είναι εκείνες που έχουν ληφθεί υπόψη στο σύστημα πληρωμών, στο οποίο έχουν προστεθεί οι διορθώσεις για τη μη τήρηση των προθεσμιών πληρωμής του Αυγούστου, Σεπτεμβρίου και Οκτωβρίου 2020 και άλλες μειώσεις στο πλαίσιο του άρθρου 41 του κανονισμού (ΕΕ) αριθ. 1306/2013.
                     
                  
                        2)
                     
                     
                        Για τον υπολογισμό του προς ανάκτηση ή πληρωμή ποσού από ή προς Ηνωμένο Βασίλειο, το ποσό που λαμβάνεται υπόψη είναι το συνολικό ποσό της ετήσιας δήλωσης για τις δαπάνες που εκκαθαρίστηκαν (στήλη α) ή το σύνολο των μηνιαίων δηλώσεων για τις αποσυνδεθείσες δαπάνες (στήλη β). Ισχύουσα συναλλαγματική ισοτιμία: Άρθρο 11 παράγραφος 1 πρώτο εδάφιο, δεύτερη πρόταση του κατ’ εξουσιοδότηση κανονισμού (ΕΕ) αριθ. 907/2014 της Επιτροπής.
                     
                  
                        3)
                     
                     
                        Το BL 08 02 06 01 κατανέμεται μεταξύ των αρνητικών διορθώσεων που καθίστανται έσοδα για ειδικό προορισμό στο κονδύλιο BL 62 00 και των θετικών διορθώσεων υπέρ του Ηνωμένου Βασιλείου, οι οποίες πρέπει τώρα να συμπεριληφθούν στην πλευρά των δαπανών 08 02 06 01, δυνάμει του άρθρου 43 του κανονισμού (ΕΕ) αριθ. 1306/2013.
                     
                  Σημείωση: Ονοματολογία 2021: 08 02 06 01 , 6200
         
      
      
         
            ΠΑΡΑΡΤΗΜΑ II
            Επιστροφή πιστώσεων που έχουν μεταφερθεί από το οικονομικό έτος 2020 σχετικά με τη δημοσιονομική πειθαρχία
            
                         
                     
                     
                        (ποσά σε EUR)
                     
                  
                        Ηνωμένο Βασίλειο
                     
                     
                        41 383 278,00